En vogn skal i morgentimene ha fått tekniske problemer i området rundt Slettebakken, og den måtte kobles opp på nytt igjen på Wergeland, ifølge Keolis.

– Det var en vogn som havarerte, som gjorde at det stokket seg litt med bybanevogner. Normal drift er nå på vei tilbake, men man må bregne noen forsinkelser, sa Kristoffer Monsen, kommunikasjonskoordinator i Keolis klokken 0835.

– Vi jobber på spreng for å komme tilbake til normalen, men det vil nok ta en times tid, sa Monsen.

Føreren måtte tømme vognen for passasjerer som følge av feilen.

Klokken 1020 melder Keolis at Bybanen er i normal drift igjen.